钦定古今图书集成/方舆汇编/职方典/第1199卷 > 《九日登龙山》前人
## 钦定古今图书集成/方舆汇编/职方典/第1199卷 > 《九日登龙山》前人

“郡庭常窘束，凉野求昭广。”楚客凛秋时，桓公旧台上。
“清明风日好，历落江山望。极远何萧条，中留坐惆怅。
东弥夏首阔，西拒荆门壮。夷险虽异时，古今岂殊状。
先贤渺不接，故老犹可访。登吊伤昔人，挥斤感前匠。
自为本疏散，未始忘高尚。际会非有欲，往来是无妄。
为邦复多幸，去国殊迁放。且泛篱下菊，还聆郢中唱。”
灌园亦何为，于陵乃迯相。